
LOCAL 


R 


ecientemente tabatin un caso sumario 
den Corte entabla door di un preso 


contra Minister di Husticia, kende a nenga 
su libertad temporal. 


E preso en cuestion a entrega un carta di 
obheccion contra e decision di minister pa 
nenga di dun’e un VI dia 5 di juli ultimo. E 
mandatario a dicidi a pospone e VI cu seis 
luna pa cual e preso a dicidi a mesora cuminsa 
un caso den Corte contra e mandatario. 


E preso ta sintando un condena cu el a haya 
dia 10 di september ultimo di dos aña. 


Kico a pasa? E Minister, sin busca aviso 
di Centraal College voor de Reclassering 
(CCR) a pospone e VIO di e preso aki cu 
seis luna. E splicacion pa cu esaki ta cu e 
homber aki ta un recidivista notorio y cu 
reclassering a yega di bisa caba cu e chens 
pa e bolbe cay ta grandi. Departamento 
Social su rapport ta bisa cu e no a mustra 
disponibilidad pa traha pa un miho futuro. 
Tur esaki ta motibonan ta contra indicacion 
pa e haya VI. 


E comision di VI ta consisti di: Dienst 
Gevangeniswezen 
Aruba 
(DGWA) 


y 
Instituto 
Coreccional 
Nacional 


(ICN), representantenan di seccion di 
Bevolkingszaken, Maatschappelijk Werk, 
Binnendienst y inrichtingspsycholoog, den 
un carta fecha 8 di maart 2022 a conseha 
den forma positivo pa su VI. 


Reclassering tambe a duna un conseho 


Preso a gana caso contra 


Minister cu a nenga di duna VI 


positivo. 


Ley ta duna Minister e autoridad pa 
otorga VI, mara na cierto condicionnan. 
Ley ta bisa cu e Minister por desvia di e 
derecho riba VI después di haya conseho 
di CCR. E por dicidi e ora cu ta pospone of 
pone un banda. E Minister por desvia di e 
conseho di CCR, pero e no tin autoridad 
pa tuma un decision consulta cu CCR. 
No a adapta esaki den e Buki di Codigo 
Penal nobo. 


Awo cu CCR no a duna conseho den e caso 
aki, e mandatario no tabatin derecho pa 
pospone su VI. Corte a dicidi pa destrui 
e decisión di e Minister y a bay tras di e 
conseho di e comision VI di DGWA, ICN y 
Reclassering. Pues a ordena pa dun’e su 
VI, cu e condicion cu den un aña e no por 
comete un delito. 

T 


ur hende 12 aña bay ariba den e partinan 
Caribense di Reino, entrante medio 


september ta bin na remarca pa ricibi ripiticion 
di vacuna contra di corona. Asina minister di 
Salubridad, Ernst Kuipers a participa, diabierna 
na Hulanda. 


E minister a tuma e decision a base de 
conseho di Outbreak Management Tem (OMT) 
pa organisa un ronda nobo di vacunacion pa 
henter e poblacion di Reino. 


Na 
Caribe 
Hulandes 
(Boneiru, 
Sint 


Eustatius, Saba) y tambe e paisnan denter 
di Reino,(Corsou, Aruba, Sint Maarten) tin 
e mesun manera cu Hulanda, pa atende cu 
corona. E asina yama: “Islanan- CAS’’ i Boneiro, 
mescos cu Hulanda Europeo ta cuminsa den e 
di dos parti di aña cu e vacuna. 


Debi na e cantidad di habitante na Saba y Sint 
Eustatius, no ta aplica e mesun sistema di fase 
na e islanan aki, manera ta e caso cu Hulanda 
Europeo y cu e islanan mas grandi. 


Ta p’esey ta cuminsa cu un campaña cu ta 
duna e comunidad completo, for di 12 aña 
oportunidad pa ripiti e vacuna contra corona, 
manera tabata e caso anteriormente. 


VACUNA BIVALENTE 


Ta calcula cu den luna di september ta sali e 
siguiente generacion di vacuna. Nan ta yama 
e vacunanan aki e asina yamá :’’ bivalent 
vaccins.’’ 


E vacuna aki ta consisti di tanto e virus di 
huang cu tin den e vacunanan aworaki, como 
e virus di omicron (BA. 1) . 


Esey lo bira e vacuna cu ta bay suministra. 
Den caso cu e vacuna nobo no ta disponibel 
ainda, ta keda traha cu e vacuna existente. 


Pa Aruba esey ta nifica cu minister Kuipers a 
menciona cu e mesun maneho di Hulanda lo 
ta aplicabel na Corsou, Aruba y Sint Maarten 
y Boneiro. 


Hulanda ta manda vacuna 


“Bivalent” pa islanan Hulandes 

E 


decision di gobierno pa permiti e aumento proponi pa 
WEB Aruba NV pa loke ta aumento di tarifa di awa y 


coriente, en realidad ta un decision sin vision, un decision sin 
dialogo y un decision criminal. 


E efecto di e aumento dzi prijs di tarifanan lo sigui pusha 
un inflacion historico den e pais y cu lo tin cosecuencianan 
ireparabel pa algun grupo y pa economia di e pais. 


Gabinete Wever Croes simplemente no tin solucionm pa e 
situacionan aki, pa atende cu problemanan di interes general 
ya cu e solo hecho cu mey mey di un turbulencia financiero 
y economico di e magnitud aki, caminda e pais ta rekeri 
lidernan cu tey pa atende cu esakinan, por mira cu mayoria 
di mandatarionan ta cu vacacion mientras cu pueblo ta bolbe 
wordo asalta. 


WEB Aruba NV duna un splicacion bon cla di su situacion 
y a mustra cu e no por keda sin ahusta e tarifa di awa y 
coriente y Minister Glenbert Croes of cualkier otro minister 
of parlamtarionan cu ta sostene gobierno, no por bay sconde 
tras di esaki pa trata di haya comprensaion for di pueblo. 


Loke gobierno y aliadonan den Parlamento tin cu splica 
pueblo ta con a yega na e situacion aki, ta con por a permitie 
compania di awa y electricidad gasta tur su reserva di miyones 
pa financia un aumento di tarifa, mientras cu henter pueblo 
por a mira pa lunnan largo, e wega di ahedres cu a bin ta 
tumando luga den companianan estatal. 


Nombramento di famia den posicionnan clave, nombramento 
di loke na Hulandes ta conoci comop “aangetrouwde familie,” 
pues swa of otro tipo di hende cu ta liga na famia di tanto 
Minister Glenbert Croes como Prome Minister Evelyn Wever 
Croes. 


Pa colmo henter pueblo sa of casi tur sa cu ta hendenan cu no 
tin experticio pa atende cu interesnan di e compania estatal 
aki, tampoco tin e conocemento pa presenta un vision di un 
gobierno sin vision pa e companianan aki por Sali dilanti y 
evita nan haya nan mes den problema na momenbto di e 
situacionnan cu a presenta na WEB. 


Ta hendenan cu no tin conocemento mes pa duna un aporte 
na soluciona un situacion cu sa ser crea pa un maneho 


Gabinete Wever Croes ta pone 
trabou di werksternan na peliger 


deficiente impone pa un gobierno cu simplemente no ta 
sincero cu su mes y no ta sincero cu su pueblo. 


Consecuencia di e aumento aki, manera sindicatonan a 
mustra ayera, lo tin un impacto grandi den hopi sector di 
comunidad y aki tin cu corda e impacto cu por ehempel 
e gasto adicional akilo bay tin den e sector di enseñansa. 


Ya cu ta un hecho cu tur instancia cu ta wordo subsidia pa 
gobierno, lo conoce aumento di gastonan di electridad y 
awa cu lo nifica cu nan subsidio for di gobierno, lo afecta 
otro aspectonan cu e subsidio aki tin na e momentonan 
aki prome cu e ahuste di tarifa. 


Por ehempel ya caba tin e situacion di werksternan, cu 
menos cu dos siman prome cu aña escolar nobo cuminsa, 
ainda no tin claridad riba nan futuro pero ta hendenan 
esencial cu ainda no sa si nan tin trabou of no. 


SKOA a papia di aumento drastico di ‘schoolgeld’ pa 
asina por haya placa pa paga werksternan pero Minister 
di Enseñansa Endy Croes ta bezig cu e asunto aki pero 
dianan ta pasando y gobierno no ta dunando claridad. 


Pa colmo awor cu aumento di awa y coriente, SKOA 
ta para dilanti di otro perdida ya cu e decision aki lo 
bolbe reduci e balor di e subsidio cu e ta haya for di su 
gobierno, pues ta mas cu claro cu e reduccion di entrada 
aki, lo tin cu bay atrobe den e “schoolgeld” cu mayornan 
tin cu bay paga. 


E desaroyo aki lo bay percura cu algun famia lo no 
por cubri e placa aki di inmediato, si SKOA permiti e 
muchanan por bin scol y mayornan lo tin cu paga e cuenta 
poco poco, loke tampoco ta soluciona e cash necesario 
pa paga werksternan. 


Pa no menciona mes e impacto aki lo tin riba cuido 
medico, cu a caba di bira mas caro mirando e cantidad di 
awa y coriente cu ta ser uza pa hospital y otro clinicanan 
cu ta cay bou maneho di AZV. 


Aki tambe henter e sistema di servicio medico lo bay bira 
parti grandi di e aumento di tarifa aki y sin duda esaki 
den futuro lo tin su consecuencianan drastico pa pueblo 
di Aruba. 

N 


o solamente e consumidor ta bira 
innovativo cu e aumentonan di prijs cu tin 


continuamente na Aruba. E comerciantenan 
tambe. 


Por a nota ultimo lunanan hopi discusion 
riba prijs di productonan, principalmente e 
prijs di un caha di webo. Hopi consumidor 
ta probecha pa cumpra e cahanan grandi di 
webo cu ta haya na supermercadonan grandi 
manera PriceSmart of Save More. E ta algo 
cu e comerciantenan Asiatico chikito tambe 
ta haci awo. Na e negoshinan grandi por 
haya caha mas grandi, pues di 30 webo na un 
prijs barata. E comerciantenan chikito awo a 
cuminsa saca 


probecho di esaki. Nan ta cumpra e cahanan 
grandi di webo grandi y parti nan den cahanan 
chikito di 12 webo y ta djis lora un celofan 
rond di e caha y ta cla. Nan no tin ningun 
dolor di cabes pa cumpra webo den exterior 
y transporta nan pa Aruba. Tin supermercado 
inclusivo ta bende mita caha di webo, al estilo 
di paisnan Latino. 


Tristo ta, un ciudadano a conta, por mira cu e 
webonan ta hopi chikito. Pues antes ta hasa 
un webo pa cada persona, awo cu e grandi na 
e prijs maximo ta dos webo pa por yega den 
un sandwich. 


E ultimo informe di prijs di webo saca door di 
Departamento di Asuntonan Economico na 
juni a splica cu mayoria di webo importa ta 
bini for di Merca. Nan a adverti e tempo ey cu 
e prijs di webo por varia pa siman / luna. 


Calculacion di prijs ta sosode a base di factura y 
gasto di transporte ricibi for di importadornan, 
mas un margen di mayorista/detayista di 13% 
y 15% respectivamente. Actualmente e prijs di 
webo importa por varia entre Awg.8,20-9,30 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


Estilo nobo: webo lora den 


celofan na benta den Chinesnan 


pa dozijn dependiendo di e grandura. 


Ta recorda tur consumidor cu e webonan importa ta di color 
blanco. Esaki kiermen cu webo bruin no por wordo bendi na e 
prijs menciona aki. Webonan organico y jumbo no ta cay bou di 
control di prijs y por wordo bendi na prijs liber. 

D 


en weekend ultimo Minister di Naturalesa, Ursell Arends, 
a bishita diferente greenhouse di Cunucu Fresh. Aki por 


presencia con Cunucu Fresh, un compania netamente local 
dirigi pa Rudolf Arends, a innova den transcurso di tempo pa 
por mehora nan practica di agricultura local. 


Cunucu Fresh durante ultimo tempo a expande y tin diferente 
greenhouse unda ta planta diferente tipo di berdura. Sigur 
un proyecto sumamente interesante unda cu ta haci uzo di e 
sistema hidroponico (“hydroponics”). 


Hydroponics, un metodo unda ta crece mata sin mester di 
suelo, tambe ta uza menos awa cu sistema tradicional di 
planta den suela. Banda di esaki e ta laga e mata crece mas 
lihe y tambe subi su produccion di berdura of fruta. 


Tin demanda pa productonan local. Minister Arends hunto 
den combersacion cu e director a toca e tema: Con gobierno 


N 
Y 


Gobierno considerando certificacion 


producto di agricultornan local 


por yuda agricultura miho? 


Un di e sugerencianan – cual Minister Arends conhunto 
cu Santa Rosa kier bin cu ne – ta un pa certificacion pa 
productonan local. Asina tin un seyo cu por sigura e 
calidad di cada producto cu ta wordo bendi riba mercado 
local, y tambe pa productonan pa exportacion – algo 
cu ta actualmente dificil pa falta di dicho certificacion. 
E ultimo aki ta crea e oportunidad pa nos agricultornan 
local por cuminsa exporta nan productonan tambe, 
habriendo porta pa mercadonan nobo y hopi mas grandi. 


Minister Ursell Arends ta gradici Cunucu Fresh pa a habri 
nan porta pa su bishita y kier a desea nan tur clase di 
exito y cu por conta cu e sosten di dje y di Gobierno di 
Aruba pa tuma e sugerencianan den consideracion y 
sostene iniciativanan manera esaki activamente. “Nos lo 
sigui desaroya nos siguridad di alimentacion”. 

uerpo Policial Aruba ta informa na tur esnan 
cu kier bende klapchi pa aña 2022 cu nan por 


cuminsa entrega e formulario di peticion pa cu esaki. 
E formulario por wordo entrega solamente na warda 
di polis Sta Cruz situa na Macuarima. 


Por entrega e formulario desde dialuna 1 di augustus 
2022 te cu diabierna 11 november 2022. Cuerpo 
Policial ta informa cu despues di e fecha menciona, 
no lo acepta ningun formulario pa peticion pa permiso 
pa benta di klapchi. Tene esaki bon na cuenta! 


Fecha pa entrega di formulario pa 


permiso pa benta di klapchi pa aña 2022 

SUCESO 


D 


iamars mainta algo despues di 8’or informacion a 
drenta cu cushina di El Gaucho Restaurant lo ta na 


candela. Mesora unidanan policial di Playa a bay pa 
dicho restaurant. Na yegada a resulta cu ta cushina di 
Ganikome antes Asian Delight tawata esun sacando 
huma, via e exhaust pipe ariba dak cu ta conecta cu 
e cushina. 


Na yegada di Brandweer mesora a cuminsa check 
di unda exactamente e candela ta pa asina combati 
esaki. Por a mira cu bomberonan a bay directamente 
na un e exhaustnan cu tin ariba e dak y cuminsa paga e 
candela. Tambe a bay parti paden pa paga esaki. 


Presencia di Elmar a wordo pidi pa desconecta e 
coriente y DTI tambe a wordo pidi pa haci un control 
na e edificio. 


E candela a cuminsa unda e deep e fryer ta net 
momento cu un señora lo tawata cerca. Esaki a pone 
cu e señora a haya un susto grandi cu a pone polis pidi 
pa un ambulance y tambe slachtofferhulp. 


DTI tambe a wordo avisa di e suceso aki. Na e sitio 
e doño tambe a yega y tawata basta emocional y ta 
algo logico tambe, mirando cu incidentenan asina ta 
un setback temporal pa cualkier negoshi. 


Deepfryer causa di candela 
den cushina di Ganikome 

esde dia 25 di juli 2022, ultimo e brug 
Fredis Refunjol riba Green Corridor ta cera 


for di 9’or di mainta te 7’or di anochi. 


Esaki ta causa un congestion grandi tanto den 
oranan di mainta como den oranan di atardi. For 
di 4’or di atardi caba e trafico ta cuminsa pega 
ora cu yega e crusada di ex Drive In. E fastioso 
di e cierre di trafico aki ta cu no tin otro opcion 


Congestion inmenso di trafico 


pa automobilistanan yega pariba cu si no ta via 
di e carera di Balashi, dilanti WEB, of Franse Pas. 
E ultimo tin un gran parti di e caminda cu ta den 
mal estado y ta laga hopi di desea. 


E congestion ta cuminsa for di 4’or di atardi 
y ta dura te un poco despues di 5’or di atardi. 
Automobilistanan mester tin un tiki di pasenshi 
so mas. 

COMUNIDAD 


“U 


ltimamente tin hopi preocupacion y angustia pa 
e aumento drastico den prijs di awa y coriente. E 


subida den prijs di utilidad lo traduci den subida den costo 
di tur cos. E falta di hedge a condena nos pais na golpi fuerte 
pa presupuesto di tur famia. 


Berdad Aruba a yega di hedge malo den pasado pues por 
compronde e preocupacion ora di contrata un hedge na un 
prijs mas halto cu mercado. Un analisis mester a consisti 
di compara bahada den consumo di combustibel durante 
pandemia cu expectativa di demanda despues, te hasta 
sin guera e caso tabata existi pa hedge y esey tabata e 
recomendacion di WEB mes. 


prglta di capacidad na Utilities, probablemente danki na tur 
e nombramentonan politico, awe a resulta den consecuencia 
deplorabel pa pueblo y casi sigur sin ningun consecuencia 
pa esnan responsabel pa e eror,” esaki ta loke cu Miguel 
Mansur, lider di Accion21, ta bisa den su declaracion. Den 
e declaracion e ta mustra su preocupacion pa aumento di 
tarifa di awa y coriente. 


Fracionnan di ACCION 21 – AVP – MAS a introduci dos mocion 
durante tratamento di presupuesto 2022 expresando nan 
desaprobacion riba e hecho cu no a hedge. Mocion no. 
16 tabata critico “riba e hecho cu MinAIE no a informa 
Parlamento debidamente tocante e decision di NO hedge e 
prijs di FO (fuel oils) pa WEB pa aña 2022!” Mocion no. 17 
categoricamente a “expresa desaprobacion riba e decision 
di WEB y UA (Utilities) pa NO a hedge!” Tur dos mocion a 
keda DESAPROBA cu 11 voto contra, di e Parlamentarionan 
di MEP – RAIZ. 


Dus pueblo tin Edgard Vrolijk, Marco Berlis, Setty Christiaans- 
Yarzagaray, Darlaine Guedez-Erasmus, Alvin Molina, Hendrik 
Tevreden, Ricky Hoek, Shailiny Tromp-Lee, Arthur Vallejo, 
Misha Raymond y Raymond Kamperveen pa gradici cu 
Parlamento no por a ni expresa desaprobacion, corda instrui 
e Minister pa haci otro. 


Dus sigur ta un pregunta legitimo si tin stempel parlement 
cu ta costa pueblo alrededor di 13 miyon florin pa aña no 


Miguel Mansur ta preocupa 


Door cu no a hedge ta keda cu 


instabilidad den tarifa di awa y coriente 


por funciona debidamente? 


E decision di a keda sin hedge kier men cu e aña aki 
pueblo lo no solamente paga tarifanan hopi mas halto 
pero tambe no lo por gosa di stabilidad di prijs creando 
mas incertidumbre den temponan dificil. Na september 
e prome aña Parlamentario lo yega su fin y ni un solo 
mocion of amienda di oposicion (ACCION 21 – AVP – 
MAS) a ser aproba. 


E gran logro di e coleganan otro banda cu 11 asiento pero 
menos voto, ta obstrui tur intento di oposicion pa mehora 
ley of maneho, pasobra al final defende nan gobierno ta 
mas importante cu defende pueblo. 


“Nos ta compronde pasobra si nan gobierno bay 
cas probablemente nan tur lo perde nan trabao. 
Desafortunadamente Parlamentarionan di coalicion no ta 
limita nan obstruccion na para tur iniciativa di oposicion. 
Apesar cu Presidente di Parlamento actual a vocifera cu 
e lo priorisa independisacion di Parlamento, e comision 
special pa trata esaki no a reuni ni un solo biaha.” 

COMUNIDAD 


D 


iamars mainta Minister Glenbert a reuni cu Sindicatonan 
hunto cu WEB, ELMAR y Utilities riba e ahuste recien di prijs 


di awa y coriente. 


Manera nos tur por corda, 30 di juni ultimo WEB a anuncia 
aumento di tarifa di awa, cual ahuste lo a keda introduci 1 di juli 
ultimo. E anuncio aki no a wordo acepta pa Gobierno di Aruba a 
pospone e introduccion aki. Unico motibo di esaki tabata pa yega 
na un tarifa mas socialisa cu un reparticion husto. 


Conhuntamente cu Minister di Economia, Geoffrey Wever, a yega 
na un structura nobo di tarifa pa WEB y pa ELMAR cual a wordo 
aproba pa Conseho di Minister. E reparticion aproba tabata social, 
pa esunnan di menos recurso wordo menos afecta pa e ahuste 
aki. Na mes momento Gobierno a dicidi cu e prijsnan nobo lo 
wordo reevalua dentro di 6 luna atrobe. 


Sindicatonan a expresa nan preocupacion. Awe mainta encabesa 
pa Minister Glenbert Croes a sinta cu sindicatonan hunto cu 
director di WEB, ELMAR y Utilities. E mandatario a considera e 
reunion hopi constructivo, fructifero y franco. E discusionnan 
tabata hopi abierto y franco. 


Di parti di Sindicatonan a haci un apelacion na WEB pa reevalua e 
structura nobo di tarifa pa hacie mas social ainda. E mandatario a 
apoya e peticion aki. WEB di su banda tambe tabata habri pa bay 
haci e ehercicio interno pa reevalua un structura aun mas social 
unda cu esunnan di menos recurso ta wordo menos afecta y mas 
beneficia. 


Manera Minister Glenbert Croes a expresa, ningun Gobierno 
kier aumenta ni awa ni coriente ni gasolin. Pero e guera di Rusia/ 
Ukraina a gara mundo di sorpresa cu a ocasiona un aumento 
drastico na nivel mundial di prijs di petroleo. Y apesar cu desde 
januari ultimo WEB y ELMAR tabata pidi pa aumenta e tarifanan, 
e mandatario no a permiti esaki, pasobra mescos cu e pandemia 
a afecta e companianan aki, el a afecta nos pueblo severamente. 
Apenas Aruba a drenta aña di recuperacion pa cual e mandatario 


Sindicatonan a pidi Minister Glenbert 


Croes pa reevalua structura nobo di prijs 


kier a brinda nos pueblo e espacio pa recupera y 
para bek riba pia. Pero ora cu na luna di februari e 
guera entre Rusia y Ukrania a cuminsa, esaki a afecta 
solvencia di nos companianan estatal barbaremente. 
Asina mes e mandatario a keda pospone e aumento. 


Pero ta yega un momento cu como Gobernante bo 
mester ta responsabel den bo maneho cual ta conta 
pa nos pueblo primordialmente, pero tambe pa 
existencia di nos companianan estatal. 

COMUNIDAD 


A 


ruba a haya su mes encontra den un situacion 
sumamente dificil desde maart aña 2020 cu 


tabata e comienso di e pandemia di COVID-19. Na 
maart 2020 nos mester a pasa over na cera nos 
frontera nan y esaki tabatin un impacto grandi riba 
nos turismo y economia. 


Na juli 2020 Aruba a habri su frontera nan aereo 
bek. Den aña 2021 poco poco a mira recuperacion di 
nos turismo y a surpasa e proyeccion cu a premira. 
Aunke cu e olanan di variante di COVID-19 a pone 
Aruba y henter mundo na peliger na mas cu un 
ocasion pa bolbe cera e frontera nan, asina mes nos 
a sigui mira recuperacion den nos turismo. 


Durante e aña aki den e luna di april, mei y juni Aruba 
a surpasa e cantidad di turista den comparacion cu 
aña 2019, cu tabata e aña den historia di Aruba miho 
den turismo. 


Aruba su performance tabata excepcional pa 
recuperacion di turismo y e proyeccion ta cu e trend 
lo sigui asina pa resto di aña 2022. 


Turismo ta e motor di nos economia. Un turismo 
bon ta nifica mas trabou, miho sueldo y mas entrada 


Parlamentario Darlaine Guedez-Erasmus (MEP): 
Proyeccion di turismo ta cu e lo 


sigui tremendo pa aña 2022 


pa Aruba. Pa e motibo aki ta mi kier gradici Minister Dangui 
Oduber, Gobierno di Aruba y tur departamento y empleado 
den e sector turistico cu ta bin ta trahando duro y cu awe nos 
por mira resultado nan hopi positivo pa pais Aruba. 

M 


iguel Mansur, lider di Accion21 y miembro di 
Parlamento, den un declaracion ta denuncia cu 


Presidente di Parlamento no a cumpli cu su promesa 
pa independisa Parlamento. E ta bisa cu e comision 
encarga cu esaki no a reuni ni un solo biaha. 


Tambe a duna ehempel pakico, e ta bisa esaki. Ruman 
di ex-Presidente di Parlamento ta aparentemente 
encarga cu dicho independisacion y ta mantene un 
oficina na Parlamento aunke ningun hende sa kico e 
ta haci. Su ex-cuña, Director di DRH, mester a dun’e un 
positief advies pa haci e trabao, “algo cu mi a solicita 
hunto cu cualkier rapport cu el a traha pero ainda mi 
no a haya nada. 


Ta e mesun Director di DRH cu a caba di permiti pareha 
actual di su ex-casa permiso pa traha fe Hulanda 
como ambtenaar, e hipocresia y abuso di poder no tin 
fin. E Comision Fiho di Parlamento pa Noord Amerika 
NUNCA a yega di reuni y asina e posibilidad di cera 
lasonan cu Congreso Americano ta keda pendiente 
despues di bishita di algun Senador Americano na nos 
isla basta aña pasa.” 


Dia 21 maart 2022, e lider di fraccion di Accion21 ta 
bisa, el a pidi sra. Tromp-Lee, presidente di Commissie 
Koninkrijks 
Aangelegenheden 
en 
Buitenlandse 


Betrekkingen (CKABB), pa yama un reunion di e 
comision fiho pa discuti un mocion pa suspende 
miembresia observador di Rusia y Belarus na Parlatino 
despues cu guera a cuminsa y no a ni haya contesta. 
Ariba e mesun 21 maart 2022 el a pidi sr. Kamperveen, 
presidente di Commissie Milieu (CM), yama un 
reunion di e comision fiho hunto cu Hefe Afdeling 
Inspectie DNM mirando cu ningun procesverbaal (PV) 
ta ser otorga y te awe e ta wardando un contesta. 


Ignora peticionnan di miembro di Parlamento di 
oposicion, blokia tur mocion y amienda di oposicion 
y nenga informacion riba presupuesto di Parlamento 
ta algun di e logronan cu lo hiba Aruba dilanti segun 
Parlamentarionan MEP – RAIZ. 


Un comentario cu “mi ta haya hopi ta baha gobierno 
pa caba, kere mi si mi tabata por e gobierno aki lo a 
bay cas dia bieu. Ta un di e 11 Parlamentarionan di 
MEP – RAIZ so por manda e gobierno cas pasobra ta 


Stempel parlement a percura cu comisionnan 


bou presidencia di MEP no ta reuni 


nan ta mantene nan na poder apesar di deal cu Eagle 
LNG, fraude den FASE, recomendacion pa aanwijzing di 
CAft etc. etc. etc.” 


No ta solamente nan trabao ta na peliger si 
Parlamentarionan di MEP – RAIZ bay contra gobierno, 
hopi di nan ta sinta ta warda nan dia di cobra un 
directeurschap den un departamento di gobierno of 
otro funcion den sector semi-publico. 


Te hasta tin cu ta admiti di a drenta politica simplemente 
pa logra avansa nan propio carera. Reforma di e sistema 
electoral ta keda primordial pa cuminsa drecha un 
sistema kibra cu ta traha contra di e interes nacional. 


Mientras esey ta sosode por eherce curashi y haci miho 
uzo di e comisionnan fiho di Parlamento. Actualmente 
nan ta traha unicamente reactivo luga di proactivo 
mientras nan tin e potencial di ta e miho garantia pa 
continuidad di maneho. 


“Si nos kier mehora nos sistema ban cuminsa eherce 
curashi y otorga tur presidencia na miembronan 
di oposicion pa sikiera e comisionnan cuminsa 
funciona manera debe ser. Den un mundo ideal e 
Parlamentarionan miho cualifica den un materia lo ser 
apunta presidente di e respectivo comision pero na 
Aruba nos ta leu di e tipo di profesionalismo cu lo miho 
sirbi nos pueblo.” 

RANJESTAD: Dialuna mainta Minister di Salud 
Publico y Turismo sr. Dangui Oduber a informa cu 


no lo cobra contribucion propio ‘eigen bijdrage’ di AZV 
mas. Ainda nos por corda cu un di e instruccionnan di 
Hulanda pa Aruba por a ricibi financiamento durante e 
pandemia tabata pa reduci gastonan den cuido di AZV 
cu 60 miyon florin pa aña. 
E 


saki sigur tabata un topico di discusion durante e 
ultimo añanan di con Aruba ta bay cumpli cu condicion 


di Hulanda pa reduci gastonan den cuido. Inicialmente 
a propone un introduccion di ‘eigen bijdrage’ cu un 
sociaal vangnet. Gobierno a sigui sondea posibilidad y 
alternativa pa no pone e extra peso aki riba lomba di 
ciudadano. 


Recientemente den e rapport di professor Hubben y 
Batenburg tin diferente recomendacionnan con pa 
reduci gastonan door di traha mas efectivo, eficiente y 
den colaboracion. 


Unda cu e hospitalnan di tanto Aruba, Curaçao, Sint 
Maarten y den region por traha mas estrecho cu otro 
asina por reduci gasto y brinda un miho cuido na e 
pashent. 


Na juni 2022 a formalisa e establecimento di e ‘Dutch 
Caribbean Hospital Alliance’ (DCHA) y a aproba cierto 
proyecto pa cuminsa cu e colaboracion. E aliansa aki ta 
haci comprasnan di remedi en conhunto pa asina haya 
un tarifa mas faborabel y asina por spaar basta placa. 


Cu e logro aki ta bai economisa AZV mas cu dos biaha 
compara cu loke e ‘eigen bijdrage’ lo mester a trece 
aden. E colaboracion sigur lo ta beneficioso pa Aruba. 


Loke si ta importante pa remarca ta cu mester balora 
y respeta IMSAN como un partner den e trayecto aki. 
Mester wanta firme na e plan inicial cu ta necesario pa 
yega na un colaboracion fructifero entre IMSAN y HOH. 


Parlamentario Alvin Molina (MEP): 
A preveni e introduccion di contribucion 


propio ‘eigen bijdrage’ di AZV 


Sigur no un fusion. Un fusion no ta loke 
nos Minister di Salubridad a indica cu ta 
e intencion pa nos 2 hospitalnan nacional 
y sigur no ta loke Parlamento di Aruba ta 
di acuerdo cune. Ademas, den mi opinion 
IMSAN tambe mester wordo involucra den 
e DCHA pa asina tambe tin un bos igual cu 
HOH den e desaroyo di cuido medico na 
Aruba. 


IMSAN den e ultimo añanan ta ricibiendo 
elogionan internacional pa e cuido cu e ta 
brinda y pa e miyones di florin cu ja caba a 
logra spaar pa pueblo di Aruba. 


Mi ta felicita Gabinete Wever – Croes II 
como tambe Minister Dangui Oduber cu e 
logro aki pa Aruba. 

os dia sigui e seleccion di mucha muher di Aruba U-15, 
a mira accion y ta logra bon resultado den su prome 


dos salidanan den e torndo di CONCACAF U-15 cu ta ser 
hunga actualmente na Tampa, Florida. 


Den un wega cu riba papel tabata duro pa e seleccion di 
Aruba, diadominbgo a enfrenta e seleccion di Honduras cu 
ta ser considera un ekipo fuerte den e torneo pero c’un 
tremendo gol di Bindiya Wadhwani pa medio di un potente 
tiro liber,na di 15 minuut di wega, esaki a resulta suficiente 
pa Aruba gana e wega aki cu anotacion di 1-0. 


E ekipo a traha duro resto di e wega pa mantene e bentaha 
aki y logra un triunfo den un wega asina importante y cu 
a sirbi di gran motivacion pa e ekipo. Aruba a haya mas 
oportunidad pa amplia e marcado pero tanto Jill Dreischor 
y Weandy Angela no tabatin suerte den nan intentonan. 


Den menos di 24 ora e seleccion di Aruba a subi tereno 
dialuna mainta contra di e seleccion di Bahamas cu tambe 
ta forma parti di e grupo B den cual Aruba ta forma parti 
di dje. 


Un wega caminda e seleccion di Aruba tabata simplemente 
superior na su rival, caminda ya na di 30 seconde di wega, 
tabata Ellen de Jong kende ta pone Aruba 1-0 ariba den e 
marcador y cual a habri caminda pa un dominio total di e 
seleccion riba su rival di Bahamas. 


Apesar di e esfuerso grandi den e wega di diadomingo, e 
muchanan di Aruba a mustra hopi concentra y anima pa 
gana un wega cu tabata di hopi balor pa pasa pa e siguiente 
buelta. 


E dominio di Aruba tabata grandi y cu golnan di entre otro 
Wendy Angela, Kim Schoppema, Ellen de Jong y Sharrienne 
Vrolijk, tur cuater cu dos anotacion, mientras cu Bindi 
Wadhwani a bolbe haya net den su di dos wega sigui, 
anotando un gol mientras cu Bahamas a anota un auto gol 
pa e score final keda para na 10-0. 


Ya na halftime e seleccion di Aruba tabata gana 7-0 loke 
a pone entrenado Veron Albertsz y asistentenan cambia 
varios hungado pero e seleccion di Aruba a keda cu e 
dominio den e encuentro ta anota tres gol mas pa e tirunfo 
facil. 


Awe mainta, despues di un dia di sosiego ayera, e seleccion 
di Aruba U-15 lo enfrenta su similar di US Virgin Island pa 
9’or den un wega cu por defini clasificacion pa e semi final 
di e torneo. 


Seleccion U-15 di Aruba tin dos salida 
y dos triunfo den torneo CONCACAF 

in duda cu e vision di ex Presidente Mericano, Donald Trump., ta 
bay leu cu bida riba e mundo aki y esaki segun varios medio di 


comunicacion Mericano, a keda demostra cu e proceso di entiero di 
su ex esposa Ivana. 


E ultimo luga di sosiego di e ex esposa aki a bira riba e terenodi e 
cancha di golf propiedad di Donald Trump cu ta situa na New Jersey 
y cu ta carga e nomber di Trump National Golf Club na Bedminister. 


Fuera di varios medio di comunicacion, un experto Mericano riba 
asuntonan di impuesto cu Donald a dicidi di dera Ivana na e sitio aki 
caminda tambe el a crea luga pa su mes y otro miembronan di famia 
ora cu nan yega na fayece. 


Segun e experto dor di haci esaki, Donald lo ta kere cu e lo evita di 
paga impuesto den tres categoria, asumiendo cu henter e tereno di e 
club di golf, lo wordo exenora pa haci esaki.Dor di crea un santana riba 
e tereno aki cu ta su propiedad, Trump ta asumi cu e lo bin paga menos 
impuesto dor di su club di golf na New Jersey ya cu den estadonan 
Mericano, santananan ta ser libra pa ley di paga impuestonan, tarifanan 
of cualkier tipo di cobransa di impuesto. 


Ivana a bira e prome persona cu a wordo dera riba e tereno menciona 
desopues cu luna pasa el a fayece despues di a cay for di un trapi. 
Segunb e periodista Pohoebge WalklHowerd di USAToday a mustra 
cu leynan na New Jersey, ta defini cu no mester paga impuesto pa un 


Sospecho cu Donald Trump 
A dera ex casa riba cancha di 
golf pa evita di paga impuesto 


tereno riba cual tin un santana estableci y e luga di sosiego di 
Ivana Trump por nifica menos impuesto Donald Trump lo tin 
cu paga den futuro. 


Brook Harrington un experto di impuesto di Universidad di 
Dartmouth a keda sceptico ora cu el a scucha cu Trump den 
forma tristo a pone su ex casa sosega den e pida tereno aki, pa 
simplemente saca probecho di impuesto. 


Sinembargo Harrington despues di a contorle e ley di impuesto 
di New Jersey, ta mustra cu no ta solamente un tipo di impuesto 
Trump lo beneficia di dje dor cu e no tin cu paga mas pero ta 
tres tipo di impuesto e ta scapa cu esaki. 


P 


a algun dia caba, for di siman pasa, e estado di Kentucky 
na Merca a wordo asota pa un torencial awacero cu a dura 


dianan largo, ocasionando inundacionnan serio cu segun 
cifranan oficial di diadomingo ultimo, lo a costa bida na 35 
persona. 


Segun autoridadnan di Kentucky entre e hendenan aki cu 
a perde nan bida tin cuater mucha pero na mes momento a 
informa tur hende cu ayera diamars lo a spera otro serie di 
yobidanan fuerte den e region cu lo stroba e trabounan di 
rescato y cu lo pone e cantidad di morto subi. 


E inundacionnan ta un di esunnan mas serio y mas destructivo 
cu e estado aki a yega di conoce den su historia caminda pa 
varios dia e luganan a wordo someti na un yobida torencial y 
cu ta pone cu lo bay dura simannan largo prome cu lo por haya 
mas curpa di hendenan cu lo a hoga. 


Tur intento ta ser haci pa trata di yega pa brinda ayudo na 
esunnan cu ta den situacionnan serio pero e proceso ta wordo 


Cantidad di morto dor di awacearo na Kentuckya alcansa 35 


stroba hopi pa e yobida cu no kier stop di cay. 


Ta di dos ocasion den menos di 7 luna, cu Kentucky ta 
wordo asonta pa desaster di naturalesa y a cu na luna di 
december ultimo, el a wordo asota paun serie di ronado cu 
a costa bida di basta hende y cantidad di hende a wordo 
herida. 

aña aki no ta un excepcion; Banco di Caribe ta 
contento di por forma parti un biaha mas di e 


Clinica di Fundacion Real Madrid. Banco di Caribe 
ta brinda oportunidad na hobennan pa forma parti 
di e excelente clinica aki cu ta priminti di ta grandi 
e aňa aki atrobe. 


E balornan di Fundacion Real Madrid ta loke mas 
ta resalta; muchanan lo siña trabao den ekipo, 
motivacion, tecnica di un futbolista sobresaliente 
y poder di mente pa resalta riba veld. Esakinan ta 
realmente e filosofia di un di e teamnan di futbol 
mas renombra na mundo. E muchanan lo train 
manera un berdadero campeon y na final lo tin 
oportunidad di gana un biahe y entrenamento na 
Stadion di Bernabeu na Madrid, Spaña! 


Registra pa e clinica di Fundacion Real Madrid 


Tur mayor cu ta desea di registra nan yiu di 8 - 
13 aña di edad pa e clinica por haci esaki te cu 
diadomingo awor 7 di augustus 2022. E clinica 


M 


anera ta conoci, e siman aki e grupo di 180 studiante 
cu a haci uzo di Arubalening a biaha pa Hulanda pa 


continua cu nan estudio. Un grupo a biaha 1 di augustus y 
e otro 2 di augustus. Prome Minister Evelyn Wever - Croes 
hunto cu Minister Plenipotenciario Interino Ady Thijsen 
tabata na Schiphol pa ricibi e prome grupo di studiante cu a 
yega Hulanda pa continua cu nan estudio. 


Prome Minister Wever - Croes a bisa cu e studiantenan a 
yega bon y a wordo ricibi pa e mentornan di cada ciudad 
y tambe pa e comisionnan “opvangcommissies” di cada 
ciudad. “Ta bunita pa mira cu studiantenan cu ya ta na 
Hulanda pa un tempo, ta duna di nan tempo y esfuerso pa 
por ricibi e studiantenan nobo. Mi ta gradici cada un di boso 
pa esaki.” 


Na e ocasion Prome Minister tabatin e oportunidad pa 
saluda y combersa cu e studiantenan y desea nan hopi exito. 
“Mayornan por ta trankil, e yiunan a yega bon y aworaki 
tur ta na caminda pa nan ciudadnan y cu poder di Dios tur 
cos ta bay bon cu nan cu nan estudio, nan cas y nan bida na 
Hulanda,” Premier Wever - Croes a expresa. 


Banco di Caribe un biaha mas ta 
Banco di Caribe un biaha mas ta 
patrocina Clinica di Real Madrid 
patrocina Clinica di Real Madrid 


Prome Minister a ricibi e prome grupo di studiante na Schiphol 


lo tuma lugar dianan 8 - 12 di augustus 2022. Pa mas informacion 
por manda un WhatsApp na 641.7373 of por email rep.aruba@ 
frmclinicdutchantilles.com Participando na e clinica e hobennan lo ricibi 
nan uniform, tur articulo di e ekipo Spaño y algun dia di tecnica y 
tactica intensivo. 

ia 17 di mei 2022 Parlamento a ricibi e ontwerp-landsbesluit 
pa pa loke ta trata cambionan den e ley di AZV. Como 


Parlamento nos tabatin 2 siman di tempo pa por vocifera nos 
deseo of obhecionnan. Dia 31 di mei 2022 mi a manda un carta 
oficial di mi opinion y deseonan al respecto. 


Carta di dia 31 di mei 2022: esnan mas vulnerabel den nos 
comunidad mester mantene acceso di cuido pa cu nan salud y 
un cobertura (acceso) amplio di cuido. Den mi carta un biaha 
mas mi ta urgi Gobierno di Aruba pa crea un sistema resiliente 
pa atende cu nos aseguradonan prome cu ehecucion di cualkier 
cambio. Alabes mi a enfatisa e hecho cu Gobierno mester sigura 
cu e personanan mas vulnerabel den nos comunidad y entre 
otro esnan cu tin problema cu mobilidad no keda limita e acceso 
di cuido pa cu nan salud y pa nan sigui mantene e cobertura 
(acceso) amplio di cuido. Pesey mes mi a indica den mi carta cu na 
momento cu introduci cambio of bin cu ahustacion, esaki mester 
ta den combinacion cu presentacion di un sociaal vangnet. Cu 
otro palabra mi a indica na Gobierno cu e introduccion di e 
diferente contribucion propio door di aseguradonan por keda 
introduci unicamente si esaki ta bay simultaneamente acompaña 
cu introduccion di dicho sociaal vangnet. 


Gobierno a dicidi pa no introduci eigen bijdrage y presenta 
alternativa 


Dialuna, 1 di augustus 2022 den conferencia di prensa di 
gobierno Minister di Salud Publico sr. Dangui Oduber a papia 
riba e tema di e Landspakket di cuido cu ta e parti F3. Minister a 
indica cu e ultimo añanan esaki tabata un tema di discusion entre 
Aruba y Hulanda sigur pa loke ta trata e reduccion di 60 miyon. 
Minister Oduber tambe ta di opinion cu si mester introduci un 
eigen bijdrage esaki mester bai man den man cu un vangnet pa 
proteha tur e personanan cu ta vulnerabel na Aruba. Gobierno 
ta indica cu CAFT no tabata di acuerdo cu e proposicion aki, 
pasobra segun nan e grupo aki ta demasiado amplio y lo costa 
pais Aruba miyones di florin. 


Esaki a pone cu Gobierno a dicidi pa no introduci e eigen bijdrage 
y a busca otro alternativa pa logra reduci gasto di AZV. A haya un 
otro alternativa pa substitui e introduccion di e eigen bijdrage. 
E alternativa ta trata reduccion di gastonan di remedi, cual na 
calculacion preliminar lo por spaar nos 6 pa 8 miyon florin. 


Den luna di juni 2022 a formalisa e establecimento di e “Dutch 
Caribbean Hospital Alliance” (DCHA) y a aproba cierto proyecto 
pa cuminsa cu e cooperacion. E intencion pa asina e hospitalnan 
por traha na un manera mas estrecho cu otro pa asina por brinda 


Parlamentario Shailiny Tromp-Lee (MEP): 
Parlamentario Shailiny Tromp-Lee (MEP): 
Gobierno ta logra preveni introduccion 
Gobierno ta logra preveni introduccion 


di “eigen bijdrage” di AZV 
di “eigen bijdrage” di AZV 


un miho cuido. E aliansa aki lo bay haci compras nan 
di remedi en conhunto pa asina haya un prijs mas 
faborabel. 


Pa aña AZV ta gasta 30 miyon florin na remedi, esaki 
ta un gasto hopi substantial. Door di e alternativa aki 
Aruba ta bay spaar casi 2 biaha mas hopi cu e eigen 
bijdrage lo a spaar nos. Un alternativa cu sigur ta 
preveni un impacto riba e cartera di nos hendenan. 
Un solucion cu sigur ta di aplaudi. 


Pesey mes mi kier a termina elogiando e hecho cu 
Gabinete Wever-Croes, mei mei di tur incertidumbre 
y retonan financiero di nos pais, ta sigui busca 
solucionnan na beneficio di nos pais. Mi ta gradici 
Minister Dangui Oduber cu ta sigui haci su maximo 
esfuerso pa mantene un cuido eficiente y efectivo y 
cu e cuido cu nos ta brinda na nos cuidadanonan ta 
keda uno di calidad, sostenibel, accesibel y pagabel. 
Alabes dunando oido na Parlamento su peticion y 
deseonan. 

en luz di esaki a organisa un exhibicion pa duna 
honor na un documentacion amplio di Aruba su 


cultura titula ‘Fifty years of perpetual light /50 Aña 
Fotografia: Exhibition Rob Vermeer’: 50 aña di luz 
perpetuo ta e nomber di e proyecto cu ta duna honor 
na un archivo y coleccion grandi di fotografia cu a ser 
tuma desde aña 70 door di Rob Vermeer. Fundador 
di Checkpoint Color Aruba a rescata negativonan 
cu tawata tin un largo tempo warda den bahul di 
recuerdo. Un seleccion di 200 potret lo ser demostra 
dia 3 di augustus 2022 entrante 4pm – 12pm pa 
publico general na Checkpoint Color mes. Y pa VIP 
& Mandatario nan como tambe prensa entre 11am 
-2pm. 


No ta falta mas, bini un y tur pa por admira un 
coleccion fotografico di diferente miembro di nos 
comunidad, farandula Caribeño, y paisahe di nos isla. 
Den formato analogo como tambe digital, uzando 
primordialmente hasselblad, Rob a sa di rescata un 
cantidad grandi di un balor unico di fotografia cu ta 
marca e era moderno di nos isla, y asina visualisa con 
nos isla su cultura tawata ta den decada setenta. Hopi 
di su potretnan por ser mira como artefacto historico, 
cu a ser uza door di diferente revista di moda conoci 
manera Vogue. Como tambe ATA pa asina promove 
nos isla den exterior na comienso di desaroyo turistico 
na Aruba. Un proceso di digitalisacion y curaduria a 
ser plantia door di yiu homber di Checkpoint Color 
kende ta den cargo awo di Aruba su prome ‘Photo 
Laboratory’: esta Fernando Vermeer. Nos ta desea 
di invita tur miembro di nos comunidad pa bira un 
coleccionista di e imagennan unico adkiriendo un 
potret cu lo t’ey pa presencia diaranson 3 di Augustus 
na Checkpoint Color Aruba. 


Un danki na Prins Bernard Cultuur Fonds Caribische 
Gebied, Unoca Aruba & Mondriaan Fonds cu a haci e 
proyecto aki uno y exitoso. 


Checkpoint color Aruba ta 


celebrando 50 aña di existencia. 

di coordinadornan aki 
un suma di mas cu 32 
miyon florin tabata 
ser paga tur aña. 


Locual ta resalta entre 
gastonan di personal 
di tur e ministernan aki 
ta esun di ex Minister 
President Mike Eman. 
Riba e tabel adhunto 
por mira con Mike 
Eman 
tabatin 
147 


coordinador ta traha 
pe y di cual mayoria 
tabata sinta na cas ta 
cobra y e suma total 
cu nan tabata chupa 
for di caha di gobierno 
tabata 11.3 miyon 
florin pa aña, pues 1/3 parti di e gastonan total di 
tur e otro ministernan hunto! 


Contrario na e abuso sin limite aki, nos Minister 
President Evelyn Wever Croes tin solamente 21 
persona ta traha na su despacho (NO sinta na cas 
ta cobra!) y cu un suma total na salario di 2.3 miyon 
florin pa aña. Pues compara cu Mike Eman, un 
reduccion di 84% pa loke ta e cantidad di personal y 
79% pa loke ta e suma na salario. 


Cu esaki tambe partido MEP ta desbarata tur e 
acusacionnan falso di nos opositornan y ta spera 
cu porfin nan cuminsa realiza con ridiculo nan a 
keda para den bista di pueblo ya cu nunca nan ta 
trece pruebanan concreto padilanti pa defende nan 
ponencianan sin base. 


COMUNIDAD 


N 


o ta salta un dia cu e politiconan di AVP ta agita 
contra MEP y Gabinete Wever Croes alegando cu e 


gastonan di personal di gobierno a subi drasticamente 
den e ultimo añanan y cu p’esey nos pais ta den un 
situacion financiero hopi preocupante. Sinembargo 
nada di e acusacion aki ta cuadra cu realidad. Esaki 
ta bin padilanti tambe den e cifranan oficial di Banco 
Central den nan Annual Statistical Digest 2021 y cual 
publicacion a ser emiti recientemente. 


Desaroyo di payroll di gobierno, 2009-2021 


Den e tabel adhunto nos por mira e desaroyo di e 
salarionan di e sector publico for di 2009 te cu 2021. 
Nos por mira claramente cu na 2009 bao di Gabinete 
Nelson Oduber e salarionan di gobierno tabata 425.4 
miyon florin y cu bao di Gabinete Mike Eman esaki a 
ser aumenta na 2017 te na 476.1 miyon florin. Pues 
un aumento drastico di 50.7 miyon florin den 8 aña di 
gobernacion di AVP. Alavez nos por destila for di tabel 
cu na 2021 bao di Gabinete Wever Croes, e salarionan 
a yega na 440.8 miyon florin. Pues compara cu 2017 un 
reduccion di 35.3 miyon florin den 4 aña di gobernacion 
di MEP. Y segun presupuesto 2022 e suma aki lo sigui 
baha! 


Awo e pregunta ta, di unda e opositornan ta bin cu e 
ponencia cu e gobiernonan di MEP a haci y deshaci cu e 
gastonan di personal di gobierno? 


Mike Eman so tabatin 147 coordinador 


Hecho ta cu e aumento drastico di e gastonan di personal 
bao di gobernacion di AVP tabata debi entre otro na e 
cantidad di coordinadornan di tur e 9 ministerionan di 
Gabinete Mike Eman cu tabata cana boks den otro den 
Bestuurskantoor y e sumanan miyonario cu tabata ser 
paga na salario na e coordinadornan aki. Pa e batayon 


Segun cifranan di Banco Central, den 4 aña di gobernacion 
di MEP e gastonan di personal a baha cu 35.3 miyon florin! 

cu leynan ta keda pega y 
procesamento di leynan y 
documentonan cu ta drenta 
no tabata cana optimal. Sigur 
danki na un vision cla y cu 
cooperacion di trahadornan 
di Parlamento a percura, 
asina 
mes 
cu 
personal 


limita, pa documento cu ta 
publico ser poni riba website 
di Parlamento. Banda di 
esaki a logra haal in tur retraso riba documento cu drenta 
Parlamento unda cu mesun dia cu esaki(nan) yega ta 
ser procesa pa nan yega cerca tur e Parlamentarionan. 
Danki na e mehoracion aki nos ta drenta di dos reces di 
Parlamento sin cu tin ley pendiente pa ser procesa y unda 
tur cos ta na ordo. 


Den e siguiente edicion di “Presidente di Parlamento ta 
informa” lo enfoca riba automatisacion di entrada, reglanan 
nobo, codigo di conducta y Reglement van Orde nobo. 


COMUNIDAD 


D 


ialuna Fundacion Movemiento ta Bida a anuncia cu despues di 5 
aña nan lo ta organisando e segundo edicion di Caribbean Aging 


Congress. E meta di esaki ta pa duna e informacion necesario na tur 
e profesionalnan na Aruba riba locual ta e aspecto fisico y general ora 
ta trata cu adulto mayor. Como e minister encarga cu Salud Publico 
Minister Oduber sigur ta sostene e tipo di iniciativanan caminda ta 
promove actividadnan fisico den tur edad di nos poblacion. 


E programa di Fundacion Movemiento ta Bida sigur ta cuadra cu e 
maneho cu Minister Oduber ta hiba. E mandatario su maneho ta basa 
grandemente riba prevenecion. Tin un plan nacional di prevencion 
di malesanan NCD’s, un parti importante di e plan aki ta e parti di 
conscientisacion di nos comunidad. E programa ta dirigi riba e adulto 
mayor, pa mehora nan estilo di bida incorporando actividad fisico 
como parti di nan rutina diario. 


Minister Oduber ta di opinion cu na Aruba keda sin haci nada ya no ta 
un opcion mas. Aruba su poblacion ta pasando den un “vergrijzing” 
cu tur e consequencianan cu esaki tin riba nos seguro medico general. 
Pesey e programa aki no ta solamente importante pero tambe 


C 


omo Presidente di Parlamento mi tin e deber y 
sigur esaki ta algo nobo,pero necesario pa informa 


pueblo kico tur a ser haci pa mehora Parlamento, cu 
ta e organo mas halto den e structura constitucional 
di Aruba. 
T 


eniendo na bista cu dia 13 di september 2022 
lo ta apertura di Aña Parlamentario 2022-2023, 


unda lo mester scoge un Presidente di Parlamento di 
Aruba, ta na su lugar pa informa pueblo kico a ser 
logra den Aña Parlamentario 2021-2022. E prome 
edicion lo dedica na transparencia y mehoracion di 
procesonan den parlamento y asina lo sigui informa 
pueblo den diferente edicionan di e trabaonan haci y 
kico tin pendiente pa e añanan venidero. 


Mas transparencia y percura pa procesonan cana 
mas lihe 


Un di e criticanan di mas grandi cu a encontra tabata 
e falta di transparencia unda cu documentonan no 
tabata publico. Banda di esaki un otro critica tabata 


Programanan di actividad fisico pa nos adultonan 


mayor ta sumamente importante 


Presidente di Parlamento mr. Edgard Vrolijk ta introduci 
un edicion yama “ Presidente di Parlamento ta informa”. 


necesario pa nos profesionalnan por ta mas 
consciente di nan trabou na momento cu 
nos adultonan mayor ta den nan man. 


Minister Oduber ta gradici Fundacion 
Movemiento di Bida pa tur e trabounan 
cu nan ta haci pa nos adultonan mayor. 
Tambe e mandatario ta deseanan tur clase 
di exito cu e Caribbean Aging Congress cu 
ta tumando lugar 1 y 2 di oktober proximo. 

WILLEMSTAD - Dia 7 di juli ultimo e tribunal cu 
ta atende tur caos di tur ambtenaar a trata e protesta di 
un ambtenaar cu ta haña cu gobierno a perhudica cu e 
tipo di cambio cu nan a aplica den compensacion di su 
gastonan di estudio. 


E alto tribunal a duna e ambtenaar rason pasobra e tipo 
di cambio fiho aki no ta cumbini e ambtenaar pero e alto 
corte mes a resolve e asunto. 


E ambtenaar ta traha pa gobierno den rango di commies 
na Departamento di Impuesto y na 2019 ela haña permit 


WILLEMSTAD – E empresario hulandes, Bas 
Filippini, no a cumpli cu e condicionnan di permit 
di construccion. E pier nobo cu promenade patras 
di Scuba Lodge y Heeren@sea, ta bira mas grandi 
y amplio compara cu loke tin den e permit. Asina 
minister Charles Cooper, di VVRP ta bisa. 


Pa Minister Cooper, doño di e empresa mester kibra 
e construccion, pa di e forma ei bolbe cumpli cu 
loke tin den e permit. Ademas di hasi e construccion 
mas grandi y tambe amplio, e empresario a aplica 
tecnhicanan di stort cu ta prohibi. Probablemente 
debi na e accion aki, a causa daño na e fondo di 
laman y loke cu ta biba einan. 


Tin informacion cu Filippini a reconose cu e 
construccion ta mas grandi cu e permit ta indica 
y cu e tin intenshon di corigi loke cu ela hasi 


Inverosimil pero berdad.... 
Gobierno tabatin rason den aplicacion di 


tipo di cambio pero a perde caso tog 


Minister Charles Cooper ta actua cu man severo: 


Denuncia contra empresario pa 


violacion di permit di construccion 


robes. Mientrastanto a para e trabounan na e 
‘breakwater’ mesora. 


Ministerio Publico 


Mientras tanto minister Cooper a hasi denuncia 
na Ministerio Publico pa medio di un carta na 
procurado-general, Tom Maan. Den e carta 
Cooper ta describi e manera di traha di Filippini 
como ‘ladronicia di tereno di domein y laman 
teritorial’. Charles Cooper kier pa castiga e 
empresario pa su forma di anda. E minister kier 
evita cu den futuro otro comerciantenan ta abusa 
di e situacion y ta ignora gobierno. E minister di 
VVRP ta menciona cu e castigo pa viola e lei aki 
ta di maximalmente cuater aña di prison of un 
boet di 1 miyon florin. 


pa sigi un curso avansa di computer cu a costa € 
5.100,-. Gobierno a keda di paga 70% di e gasto cu 
ta Afl. 5.113,88 ne tipo di cambio di e tempo aya. 
Pero esei no ta kita cu ta 50% di e subsidio ela haña 
na Florin Arubano ademas cu e regla no ta conta pe 
pasobra no ta un solo biaha e ta haña e subsidio sino 
stail di Salami. Gobierno a argumenta cu ta for di 
2004 nan ta cambio segun un tipo di cambio fiho 
pa paga salario di e ambtenaarnan cu ta traha na 
Hulanda. 


23 


Diaranson 3 di August 2022 


WILLEMSTAD 
– 
Actualmente 
na 


varios parti na Corsou tin varios bestia, 
principalmente insecto, cu ta surgi na 
cantidad grandi. Entomologo Gisette 
Seferina a splica cu plaga ta hopi di algo cu 
ta bin riba bo, ora cu bo no a spera. Serca 
varios Fuente Seferina a hana notificacion 
cu na varios caminda e insectonan ta bai 
riba e hendenan. Un di nan cu ta tende di 
e ultimo tempo, ta e cocolishinan africano 
of otro tipo di cololishi cu tampoco no ta 
pertenece aki. Un di nan por ehempel ta 
loke cu nan ta yama cuban garden snail. 
Esaki ta un otro tipo di cocolishi cu den 
mesun temporada cu esun africano a drenta 
Corsou. 


Entretanto e tambe ta hopi na Corsou. 
Banda di esei, segun Seferina, tin hopi loke 
nos ta yama shen pia, lisinbein.Ta haña 
e bestianan aki pasobra nos tin awasero 
pafo di e temporada cu e bestianan aki tei 
normalmente. Mester tene cuenta cu den 
luna di juli bo no sa tin cantidad grandi 
di awasero. ‘Ta pesei tin presencia di e 
organismonan y cu normalmente nos no sa 
mira.’’Seferina a remarca cu no opstante e 
situacion aki, ainda tin hende cu ta duda cu 
tin cambio di clima ta tuma luga. 


Irespecto si bo ta kere si of no, ta bon 
pa tuma nota y informa bo mes, tocante 
loke nos ta mira. Busca informacion y 


Comunidad tin molester di 
varios insecto e dianan aki 


informacion veredico y tuma e pasonan 
necesario pa exclui e bestianan aki for di bo 
ambiente directo, segun Seferina. 


Limpiesa semper ta keda un factor importante 
ora cu bo kier exclui cualke organismo 
bibo. Pasobra tur bestia bibo tin mester di 
awa, alimento y albergue (caminda di biba 
y sconde). Si den e grupo aki, elimina un di 
e A-nan, e chens ta grandi cu e bestia no ta 
busca bo mas. 


E ta bai busca un otro caminda pa biba, 
caminda cu e ta haña e tres pilarnan necesario 
pa su existencia. Nos no por controla 
awasero, pero por evita cu por acumula 
sierto otro caminda rondo di bo. Nos no 
pore elimina alimento, specialmente si e 
bestia ta biba pafo. Si den bo cas, bo ta laga 
cos cai y bo no ta coi nan , bo ta bezig ta 
pone alimento pa bestianan cu bo no kier. 
Asina Entomologo Seferina a splica. 

FORTALEZA PA FAMIA 


Scirbi pa Pastor Marcel Balootje. 


PREPARA E TERA (BIDA) PA BO BENDICION 


Stop di adora preocupacion y cuminsa adora Dios. Ta hopi noticia ta corre rond y ta hopi hende ta papia, 
y awor mas cu nunca a yega e tempo di pone nos fe den Dios, biba den obedencia, pa asina nos por sirbi 
Dios, y stima nos prohimo.Tur cos nos por den Cristo cu ta nos fortalesa. Senjor a duna nos un promesa den 
1 Corintionan 2 vers 10; Manera ta para scirbi :Cosnan cu wowo no a mira ni horea no atende, ni a drenta 
den curason di hende, tur loke Dios a prepara pa esnan cu ta stim’E. Dianan por ta dificil, pero e palabra di 
Dios ta keda mesun cos, pasobra den e momento di secura , Dios ta bendiciona su pueblo.Dios su tempo ta 
perfecto. 


Nos mester mantene nos bista riba Dios for di unda nos yudansa ta bini. Nos mester consulta cu Dios den 
tur cos, y tur cos lo sali bon, pa evita cu nos ta cay den stress y depresion, pasobra no lubida cu e enemigo ta 
cana manera un leon rugiente buscando ken e ta devora. Pesey awor mas cu nunca nos mester haci oracion 
cu un curazon limpi y honesto na Dios. Nos mester lesa e palabra di Dios cu un curazon habri, y aplica e 
palabra di Dios den nos bida. Nos no por tene na palabra di hende pero nos mester gara na e palabra di 
Dios, pasobra e palabra di Dios ta trece fe,confiansa y pas.( Isaias 26:3-4). Nos mester hala mas serca Dios ( 
Santiago4:8) y Dios lo hala serca nos,aserca Dios cu un curazon, puro pasobra asina nos lo scucha Su bos ( 
Juan 10:4), pasobra su carnenan conoce su bos. 


Ora nos hala serca Dios nos ta ricibi sabiduria spiritual, nos lo ricibi sabiduria divino , un Spirito extraordinario 
( Daniel 6:3) pa nos por ta un guia pa nos famia den e temponan dificil aki. Salmo 119 vers 98-100 ta bisa: 
Bo mandamentonan ta haci mi bira mas sabi, cu mi enemigonan, pasobra semper nan ta cu mi. Mi tin mas 
comprendemento cu mi siñadornan, pasobra bo testimonio ta mi meditacion. Pesey e palabra di Dios ta 
bisa; Entrega awor y keda na pas awor, door di esey bondad lo bini pa bo, por fabor acepta instruccion for di 
Su boca y warda Su palabranan den bo curazon.(Job 22:21+22) 


Ta ken ta e hende cu ta teme Señor, E lo instruie den e caminda cu e mester cana,su alma lo biba den 
prosperidad, y su desendientenan lo hereda e tera.( Salmo 25:12+13). Awor ta e tempo cu mas cu nunca tur 
famia mester ta mas uni posibel, pasobra caminda tin union Dios ta manda su bendicion. Un Famia uni por 
para contra tur forsa di maldad, y sali vencedor, nos mester tin Dios na prome lugar den nos bida, pasobra E ta 
nos refugio y fortalesa. No preocupa pa nada , pero den tur cos pa medio di oracion y suplica cu gradicimento, 
laga boso peticionanan ta conoci dilanti di Dios. Y e pas di Dios cu ta surpasa tur comprondemento,lo warda 
boso curazon y boso mente den Cristo Hesus.(Filipensenan 4:6+7). Laga nos pone Señor semper nos dilanti, 
no laga nos envidia e orguyoso y e arogantenan, pasobra Dios ta stima hende humilde y Dios ta scucha nan 
bos, y ta atende nan peticion. Ban pidi Dios pa su Spirito Santo guia nos den tur cos. 


Dios tene misericordia. 


Sinceramente, pastor Marcel Balootje. 

Gradicimento 


Di profundo di nos curason nos ta gradici 


tur hende cu di un of otro manera a mustra 


atencion, amor y cariño durante bida, 


fayecimento y despedida di nos querido casa, 


tata, suegro, welo, ruman, tio y amigo... 


Rudolf Benito Mackintosh 
(Papa, Benito, Mack, Dolf) 


Boso muestra di atencion ta di hopi aprecio y un 


gran sosten pa nos. Un danki na un y tur cu a 
manda carchi, whatsapp, email y a hasi yamada 


nan telefonico. 


Un danki special na tur famia nan, amigo y 


conocir nan, famia Soriano, Sra. Lindor cu tabata 


cu nos den momento nan dificil. 


Tambe un danki ta bay na: 


Dr. S. Vis Dr. Leong Dr. Weiser 


Dr. E.V. Caceres-Martinez 


Dr. S. Kock 


Tambe un danki especial na Fundacion Paraiso, 
su cas di cuido como dagverblijf y Wit Gele Kruis. 


Tambe na Aurora Funeral Home pa cu su bon 


servicio y atencion. 


Boso muestra di atenshon tabata un gran 


Consuelo pa nos. 


Gradicimento / Invitacion 


Di profundo di nos curason nos ta gradici tur 


hende cu di un of otro manera a mustra atencion, 


amor y cariño durante bida, fayecimento y 


despedida di nos ser stima: 


Veronica Tromp 


“Jonka” 


Boso muestra di atencion ta di hopi aprecio y un 


gran sosten pa nos. Un danki na un y tur cu a 
manda carchi, whatsapp, email y a hasi yamada 


nan telefonico. 


Un danki special ta bai na su bisiñanan y tambe 


na famia di Cas Marie. 


Tambe na Aurora Funeral Home pa cu su bon 


servicio y atencion. 


Boso muestra di atenshon tabata un gran 


consuelo pa nos. 


Alabes nos kier invita tur famia, amigo(a)nan y 
conocirnan asisti na 3 Santo Sacrificio di misa 
cual lo tuma lugar na Misa Birgin di Fatima na 


Dakota: 


Diahuebs 4 di augustus 2022 pa 8’or di mainta 


Diabierna 5 di augustus 2022 pa 7’or di anochi 


Diadomingo 7 di augustus 2022 pa 6’or di atardi. 


Bo(so) presencia lo ta altamente aprecia 

Mi alma alaba Señor, Tur loke tin den mi, su 


Santo Nomber! Ps 103:1 


Cu inmenso tristeza y hopi dolor na nos curason, pero 


conforme cu boluntad di Dios, nos kier a anuncia cu a bai 


laga nos den Reino Celestial, mi Esposo, nos Tata, nos 


Suegro, nos Welo y nos Ruman stima 


Johannes Tromp 


Mihor conoci como: “Jan” 
*15-11-1933 – †29-07-2022 


*04-09-1991 - † 24-07-2022 


Mi Dios, Mi Señor, Mi Salbador 


cu Bo amor infinito tene mi den Bo brasa ya no 


tin scuridad 


unicamente Bo Luz briyando 


Cu onda pena, pero conforme cu boluntad di 


Dios, nos ta anuncia fayecimento di: 


Sra. Francisca Xaveria Ras 


Werleman 


Cariñosamente yama “Ica” 
*17-05-1947 - †31-07-2022 


Acto di entiero lo wordo anuncia despues 


“Mi tin Dios pa wardador, 
pues mi’n tin falta di nada” 


Cu dolor na nos curazon pero conforme cu Dios 
su boluntad nos ta anuncia fayecimento di nos 


querida 


Sonia Henriquez Maduro 


*02-01-1957 †28-07-2022 


Acto di entiero lo wordo anuncia despues. 
Nos ta pidi nos disculpa cu nos no ta ricibi 


bishita di condolencia na cas. 


“Señor ta mi wardador, mi’n tin falta 
di nada Den cunucu di yerba berde e 
ta ponemi sosega. E ta hibami na awa 


trankil, Pa mi bolbe haña forsa”. 


Salmo: 23 


Cu dolor na nos curason, nos ta participa 


fayecimento di nos ser stima: 


Lisette N. Webb 


Cariñosamente yama “Lis” 
*07-07-1973 - †28-07-2022 


Acto di entiero lo wordo anuncia despues 


PA LESA FULL OBITUARIOS, WAK WWW.AWEMAINTA.COM/OBITUARIOS 


Dios ta amor i amor ta Dios. 
Maske mi no ta na mundo aki, tur dia lo mi ta 
banda di boso Curazon, mi por stens di loke 


Señor ta hasi. Salmo: 33 


Cu dolor na nos curazon nos ta participa 


fayecimento inespera di nos ser stima: 


Regina Elvira Tromp 


Cariñosamente yama “Tanchi Ina” 
* 07 - 09 – 1960 - † 13 - 07 - 2022 


Laga tur loke ta spera mi ta bunita Laga tur locual 


cu mi encontra na caminda ta bunita Laga tur 


locual cu mi laga atras keda bunita y Laga esakinan 


termina den tur buniteza. Cado Wever. 


Cu dolor na nos curason, nos ta 


anuncia fayecimento di: 


Martin Cohen de Aguas 


*11-11-1962 - †31-07-2022 


Acto di despedida lo wordo anuncia despues. 


Laga tur loke ta spera mi ta bunita 


Laga tur locual cu mi encontra na caminda ta bunita 
Laga tur locual cu mi laga atras keda bunita y Laga 
esakinan termina den tur buniteza. Cado Wever Cu 
dolor na nos curason, nos ta anuncia fayecimento di 


nos ser stima: 


Emmanuel E.P. Tromp 
*25-12-1956 - †27-07-2022 


Acto di entiero lo wordo anuncia despues 


“Señor ta mi wardador, mi’n tin falta 


di nada Den cunucu di yerba berde e ta 


ponemi sosega. E ta hibami na awa trankil, 


Pa mi bolbe haña forsa”. Salmo: 23 


Cu dolor na nos curason, nos ta participa 


fayecimento di nos Tanta stima: 


Veronica Tromp 


Cariñosamente yama “Jonka” 


*28-05-1936 - †29-07-2022 


